પોરબંદરના કડીયાપ્લોટમાં રહેતા અને એચ.એમ.પી. કોલોની સામે કાવેરી હોટેલ ધરાવતા અને કેબલના વ્યવસાય સાથે સંકળાયેલા લીલાભાઈ ટપુભાઈ ઓડેદરા નામના આધેડે એવી પોલીસ ફરિયાદ નોંધાવી છે કે દિવાળીની સાંજે તેઓ પોતાની હોટેલ સામે રેલ્વે ટ્રેક પાસે બેઠા હતા. ત્યારે રાણાવાવ-કુતિયાણાના ધારાસભ્ય કાંધલ જાડેજા, રામ ખુંટી, એક સીદી બાદશાહ, એક ચાંદલો કરેલો અજાણ્યો શખ્સ ઉપરાંત અન્ય 8 થી 10 માણસો ગેરકાયદેસર મંડળી રચી ધસી આવ્યા હતા અને લીલાભાઈને ગાળો દઈ, જાનથી મારી નાખવાની ધમકી આપી હતી. દિવાળીની સાંજે બનેલા આ બનાવમાં પોલીસે આરોપીઓની ધરપકડની તજવીજ હાથ ધરી છે.